Source: http://webpravo.eu/danovy-tip/opravy-v-danovych-vydavkoch
Timestamp: 2018-09-26 02:44:32+00:00
Document Index: 11726302

Matched Legal Cases: ['§ 4', '§ 6', '§ 6', '§ 6', '§ 17', '§ 35']

Opravy v daňových výdavkoch – Webpravo
Home » Daňový tip » Opravy v daňových výdavkoch
Otázku je potrebné rozčleniť na dve časti.
Predovšetkým zákon o dani z príjmov umožňuje uplatniť do nákladov i výdavky, ktoré boli vynaložené v období pred začatím podnikania, respektíve poberaním samostatnej zárobkovej činnosti. Vyplýva to z § 4 ods. 4 zákona č-595/2003 Z.z. citujem
Výdavky vynaložené na zásoby a iné nevyhnutne vynaložené výdavky spojené so začatím činnosti vynaložené v kalendárnom roku, ktorý predchádzal roku, v ktorom daňovník s príjmami podľa § 6 začal túto činnosť vykonávať, sa zahrnú do základu dane, počnúc zdaňovacím obdobím, v ktorom začal túto činnosť vykonávať. U daňovníka s príjmami podľa § 6, ktorý pokračuje v činnosti 8) poručiteľa, sa prihliadne aj na zásoby získané z dedičstva po poručiteľovi, ktorý mal príjmy podľa § 6, ak o tieto zásoby bol zvýšený základ dane poručiteľa podľa § 17 ods. 8.
Inými slovami majetok, ktorý je potrebné odpisovať sa uzná do nákladov vo výške odpisov, avšak za roky neuplatnenia odpisu, pretože sa nepoužíval na dosiahnutie zdaniteľných príjmov sa už odpisy nemôžu uplatniť.
Druhá časť otázky spočíva v tom, či ide o výdavky, ktoré majú vo svojom súhrne povahu technického zhodnotenia, alebo opravy. Zatiaľ čo technické zhodnotenie nad 1700 Eur by sa muselo zaradiť do príslušnej odpisovej skupiny, tak oprava je daňovo účinná okamžite.
Definíciu opravy nájdeme v § 35 ods. 2 písm. F) Postupov účtovania PU
….pričom opravami sa odstraňuje čiastočné fyzické opotrebovanie alebo poškodenie za účelom uvedenia do predchádzajúceho alebo prevádzkyschopného stavu a uvedením do prevádzkyschopného stavu sa rozumie vykonanie opravy aj s použitím iných než pôvodných materiálov, náhradných dielcov, súčastí alebo technológii, ak nedôjde k zmene technických parametrov alebo zvýšeniu výkonnosti majetku a ani k zmene účelu použitia; udržiavaním sa spomaľuje fyzické opotrebovanie, predchádza jeho následkom a odstraňujú sa drobnejšie závady,
Vzhľadom na vyššie uvedené majú všetky vymenované položky ( maľovanie, výmena okien, plávajúcej podlahy ) charakter opravy a preto ich bude daňovník účtovať priamo do nákladov
Previous Stratné v daňových výdavkoch
Next Analytik v praxi